paragraph_text: Trenutno se u Indiji za proizvodnju električne energije uglavnom koriste elektrane na ugljen, ali zbog nedovoljno sirovine cijela država je suočena s čestim nestašicama električne energije. Više od trećine indijskog stanovništva, oko 400 milijuna, još danas nema u svojim domaćistvima pristup električnoj energiji, što znači da u urbanim područjima oko 6% stanovnika nije spojeno na elektroenergetsku mrežu, a u ruralnim više od 40%.